किसी भी देश की आजादी तब तक अधूरी होती है जब तक वहाँ के नागरिक आजाद न हों।आज क्यों इतने सालों बाद भी हम गरीबी में कैद हैं क्यों जातिवाद की बेड़ियाँ हमें आगे बढ़ने से रोक रही हैं क्यों आरक्षण का जहर हमारी जड़ों को खोखला कर रहा है क्यों धर्म जो आपस में प्रेम व भाईचारे का संदेश देता है आज हमारे देश में वैमनस्य बढ़ाने का कार्य कर रहा है क्यों हम इतने सहनशील हो गये हैं कि कायरता की सीमा कब लांघ जाते हैं इसका एहसास भी नहीं कर पाते?क्यों हमारे पूर्वजों द्वारा कही बातों के गलत प्रस्तुतीकरण को हम समझ नहीं पाते क्यों हमारे देश में साक्षरता आज भी एक ऐसा लक्ष्य है जिसको हासिल करने के लिए योजनाएँ बनानी पड़ती हैं क्यों हमारे देश के सर्वश्रेष्ठ शिक्षित एवं योग्य युवा विदेश चले जाते हैं। आज हम एक युवा देश हैं ,जो युवा प्रतिभा इस देश की नींव है वह पलायन को क्यों मजबूर है?